नाच विद्या दी खोज करने आलें दा बचार ऐ जे नाच दा जन्म खुसी दी गोदै च गै होआ हा। इक पुराण-कथा प्रचलत ऐ जे जदू विश्णु भगवान ने अपने शत्रु, दौं बलकारी राक्षसें गी मारी मुकाया तां लक्ष्मी बड़ी खुश होई ते उसने पुच्छेआ—“म्हाराज, इनें राक्षसें गी मारदे होई तुसें अपने हत्थें-पैरें दियां जेकड़ियां मुद्रां बनाइयां हियां, उ’दा के परजोजन हा ?” विश्णु भगवान ने परता दित्ता हा-“ए नृत्य कला ऐ, लक्ष्मी !”